CELEX: 62017CB0707
Language: el
Date: 2018-07-12 00:00:00
Title: Υπόθεση C-707/17: Διάταξη του Δικαστηρίου (έκτο τμήμα) της 12ης Ιουλίου 2018 — [αίτηση του Rayonen sad Svilengrad (Βουλγαρία) για την έκδοση προδικαστικής αποφάσεως] — Ποινική δίκη κατά Daniela Pinzaru, Robert-Andrei Cirstinoiu [Προδικαστική παραπομπή — Άρθρο 99 του Κανονισμού Διαδικασίας του Δικαστηρίου — Έλεγχος των ρευστών διαθεσίμων που εισέρχονται ή εξέρχονται από την Ευρωπαϊκή Ένωση — Κανονισμός (ΕΚ) 1889/2005 — Παραβιάσεις της υποχρεώσεως δηλώσεως — Κυρώσεις που προβλέπει η εθνική νομοθεσία — Μέτρο δημεύσεως υπέρ του κράτους του μη δηλωθέντος ποσού — Ποινή στερητική της ελευθερίας — Χρηματική ποινή ίση προς το διπλάσιο του ποσού του αντικειμένου της παραβάσεως — Αναλογικότητα]

24.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 341/2
            
         
      Διάταξη του Δικαστηρίου (έκτο τμήμα) της 12ης Ιουλίου 2018 — [αίτηση του Rayonen sad Svilengrad (Βουλγαρία) για την έκδοση προδικαστικής αποφάσεως] — Ποινική δίκη κατά Daniela Pinzaru, Robert-Andrei Cirstinoiu
      (Υπόθεση C-707/17) (1)
      
      ([Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Έλεγχος των ρευστών διαθεσίμων που εισέρχονται ή εξέρχονται από την Ευρωπαϊκή Ένωση - Κανονισμός (ΕΚ) 1889/2005 - Παραβιάσεις της υποχρεώσεως δηλώσεως - Κυρώσεις που προβλέπει η εθνική νομοθεσία - Μέτρο δημεύσεως υπέρ του κράτους του μη δηλωθέντος ποσού - Ποινή στερητική της ελευθερίας - Χρηματική ποινή ίση προς το διπλάσιο του ποσού του αντικειμένου της παραβάσεως - Αναλογικότητα])
      (2018/C 341/02)
      Γλώσσα διαδικασίας: η βουλγαρική
      
         Αιτούν δικαστήριο
      
      Rayonen sad Svilengrad
      
         Ποινική δίκη ενώπιον του αιτούντος δικαστηρίου κατά
      
      Daniela Pinzaru, Robert-Andrei Cirstinoiu
      
         Διατακτικό
      
      Το άρθρο 9, παράγραφος 1, του κανονισμού (ΕΚ) 1889/2005 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με τους ελέγχους ρευστών διαθεσίμων που εισέρχονται ή εξέρχονται από την Κοινότητα, έχει την έννοια ότι αντιτίθεται σε εθνική κανονιστική ρύθμιση, όπως η επίμαχη στην κύρια δίκη, η οποία, ως κύρωση για την παραβίαση της υποχρεώσεως δηλώσεως του άρθρου 3 του κανονισμού αυτού, προβλέπει, αφενός, το μέτρο της δημεύσεως υπέρ του κράτους του μη δηλωθέντος ποσού και, αφετέρου, στερητική της ελευθερίας ποινή έως έξι έτη ή χρηματική ποινή ίση προς το διπλάσιο του ποσού του αντικειμένου της παραβάσεως.
      
         (1)  ΕΕ C 94 της 12.3.2018.